108. ΑΠΟΦΑΣΗ ΥΠΟΥΡΓΩΝ ΚΟΙΝΩΝΙΚΩΝ ΥΠΗΡΕΣΙΩΝ ΚΑΙ ΣΥΓΚΟΙΝΩΝΙΩΝ Αριθ. 6565/81 της 23 Φεβρ./13 Μαρτ.  1981 (ΦΕΚ Β΄ 148) Περί καθορισμού επιτρεπομένων ορίων περιεκτικότητας σε μονοξείδιο του άνθρακα (CO) των υπό των κυκλοφορούντων βενζινοκινήτων αυτοκινήτων οχημάτων εκπεμπομένων καυσαερίων. Έχοντας υπόψη: 1.Το άρθρο 15 του Νόμ. 614/77 «περί κυρώσεως του Κώδικος Οδικής Κυκλοφορίας» όπως τροποποιήθηκε με το άρθρ.5 του Νόμ. 894/79. 2.Τους κανονισμούς που ισχύουν στην αλλοδαπή για τον έλεγχο των καυσαερίων των βενζινοκινήτων οχημάτων, αποφασίζουμε: 1.Ορίζουμε, όπως περιγράφεται κατωτέρω τη μέγιστη περιεκτικότητα σε μονοξείδιο του άνθρακα των υπό των κυκλοφορούντων βενζινοκινήτων αυτοκινήτων οχημάτων εκπεμπομένων καυσαερίων: 1.Μέγιστο όριο περιεκτικότητας των καυσαερίων σε μονοξείδιο του άνθρακα (CO). Η κατ’ όγκο περιεκτικότητα σε μονοξείδιο του άνθρακος των υπό των κυκλοφορούντων βενζινοκινήτων αυτοκινήτων οχημάτων, εκπεμπομένων καυσαερίων όταν ο κινητήρας λειτουργεί εν κενώ (ρελαντί), δεν πρέπει να υπερβαίνει το 5%. 2.Τρόπος μετρήσεως του Μονοξειδίου του Άνθρακα (CO). Οι μετρήσεις της περιεκτικότητας σε μονοξείδιο (CO) του άνθρακα θα γίνεται δια της χρήσεως των αναλυτών υπό τις κατωτέρω συνθήκες. α)Η θερμοκρασία του κινητήρα να είναι αυτή που ανταποκρίνεται στην κανονική λειτουργία του. Η θερμοκρασία αυτή επιτυγχάνεται όταν τεθεί σε λειτουργία ο κινητήρας επί 10 λεπτά περίπου. β)Οι στροφές του κινητήρα πρέπει να είναι αυτές που ανταποκρίνονται στην εν κενώ λειτουργία του (ρελαντί). 3.Περίπτωση διενέργειας ελέγχου:Ο έλεγχος των καυσαερίων των κυκλοφορούντων βενζινοκινήτων αυτοκινήτων οχημάτων θα γίνεται: α)Σε όλα τα βενζινοκίνητα αυτοκίνητα ΔΧ μεταφοράς επιβατών (επιβατηγά δημοσίας χρήσεως) που προσκομίζονται στις περιφερειακές Υπηρεσίες Συγκοινωνιών, για τον εφοδιασμό τους με δελτίο καταλληλότητος και εφ’ όσον είναι ηλικίας μεγαλυτέρας των 2 ετών ή δημιουργούνται αμφιβολίες για την καλή λειτουργία των κινητήρων (ατελής καύση). β)Σε όλα τα λοιπά μεταχειρισμένα βενζινοκίνητα αυτοκίνητα οχήματα που προσκομίζονται στις αρμόδιες υπηρεσίες για επιθεώρηση και έκδοση (ή ανανέωση) αδείας κυκλοφορίας και εφ’ όσον δημιουργούνται αμφιβολίες για την καλή κατάσταση των κινητήρων. γ)Σε όλα τα βενζινοκίνητα αυτοκίνητα οχήματα που προσκομίζονται από τις αστυνομικές αρχές στις αρμόδιες υπηρεσίες για έλεγχο βάσει των διατάξεων του άρθρ. 86 του Νόμ. 614/77 «περί κυρώσεως του ΚΟΚ». 4.Κυρώσεις:Εάν κατά διενεργούμενο έλεγχο διαπιστωθεί ότι η κατ’ όγκο περιεκτικότητα καυσαερίων των βενζινοκινήτων αυτοκινήτων οχημάτων σε μονοξείδιο του άνθρακα (CO) είναι μεγαλύτερη από το επιτρεπόμενο όριο που καθορίζεται στη παρ. 1 της αποφάσεως αυτής τότε θα επιβάλλονται στους παραβάτες οι κυρώσεις που προβλέπονται από τα αρθρ. 15 και 103 του ΚΟΚ, όπως αντικαταστάθηκαν αντίστοιχα με τα άρθρ. 5 και 10 του Νόμ. 894/1979. 5.Έναρξη ισχύος:Η απόφαση αυτή να δημοσιευθεί στην Εφημερίδα της Κυβερνήσεως και θα αρχίσει να ισχύει από 1ης Μαρτ. 1981. 6.Καταργούμενες Διατάξεις:Οι υπ’ αριθ. ΣΤ/ 7151/1.3.72 και ΣΤ.12812/18.4.72 εγκύκλιοι του Υπουργείου Συγκοινωνιών, καταργούνται. Μετατέθηκε η εφαρμογή της άνω αποφάσεως από 1 Μαρτ. 1981 στην 1 Ιουν. 1981 με την 13011/ 81/16 Απρ.-7 Μαΐου 1981 (ΦΕΚ Β΄ 259) απόφ. Υπ. Κοιν. Υπηρεσιών και Συγκοινωνιών. (Αντί για τις σελ. 262,9621(β)-262,96221) Σελ. 262,9621(γ) Τεύχος Η83-Σελ.131 Κώδικας Οδικής Κυκλοφορίας 21.Ε.ι.106-108 21.Ε.ι.108 Κώδικας Οδικής Κυκλοφορίας 